《与褾轴工郑老》
元代·艾性夫

君不见世南人间行秘书，撑肠拄腹搜不枯。
眼空千古不留物，拄用芸香祛蠹鱼。
又不见王家楼中五百车，锦奁玉轴签红牙。
夜生光怪射东壁，神鬼错愕相惊嗟。
无形之书不复见，有形之书今亦鲜。
吴侬鞭马驰京尘，何曾著眼鸡林人。
弓刀自带封侯相，黄金不博青藜杖。
请翁少待三十年，怕有米家书画船。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。